**DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2023 M. VEIKLOS ATASKAITOS PATVIRTINIMO**

2024 m. vasario 15 d. Nr. TS-

Rokiškis

Vadovaudamasi Rokiškio rajono savivaldybės bendruomenės sveikatos tarybos nuostatų, patvirtintų Rokiškio rajono savivaldybės tarybos 2021 m.  lapkričio 26 d. sprendimu Nr. TS-221 „Dėl Rokiškio rajono savivaldybės bendruomenės sveikatos tarybos nuostatų patvirtinimo“, 29 punktu, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės bendruomenės sveikatos tarybos 2023 metų veiklos ataskaitą (pridedama).

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Evelina Grėbliauskienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2023 M. VEIKLOS ATASKAITOS PATVIRTINIMO**

2024 m. vasario 15 d.

Projekto rengėjas – Evelina Grėbliauskienė, Savivaldybės gydytoja.

Pranešėjas komitetų ir Tarybos posėdžiuose – Evelina Grėbliauskienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo tikslas – patvirtinti Rokiškio rajono savivaldybės bendruomenės sveikatos tarybos 2023 metų veiklos ataskaitą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vadovaujantis Rokiškio rajono savivaldybės tarybos 2021 m. lapkričio 26 d. sprendimo Nr. TS-221 „Dėl Rokiškio rajono savivaldybės bendruomenės sveikatos tarybos nuostatų patvirtinimo“ 29 punktu, bendruomenės sveikatos taryba yra atsakinga ir atskaitinga ją sudariusiai Rokiškio rajono savivaldybės tarybai (toliau – Savivaldybės taryba) ir kasmet už savo veiklą atsiskaito teikdama Savivaldybės tarybai praėjusių metų veiklos ataskaitą. |
| 3. | Laukiami rezultatai | Priėmus sprendimą bus patvirtinta Rokiškio rajono savivaldybės bendruomenės sveikatos tarybos 2023 metų veiklos ataskaita ir paviešinta Rokiškio rajono savivaldybės interneto svetainėje. |
| 4. | Lėšų poreikis ir šaltiniai | Sprendimo įgyvendinimui savivaldybės biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | 2023 m. Programai iš Savivaldybės aplinkos apsaugos rėmimo specialiosios programos buvo pervesta 44 330,00 Eur. 2023 metų pradžioje lėšų likutis 41977,17 Eur, iš viso 86 307,17 Eur. 2023 m. projektams įgyvendinti panaudota 59 953,38Eur. 2024 m. sausio 1 d. lėšų likutis 26 353,79 Eur. 2023 m. bendruomenės sveikatos taryba (toliau – BST) turėjo 4 posėdžius, kuriuose svarstė: BST 2022 metų veiklos ataskaitą ir programos priemonių vykdymo 2022 metų ataskaitą. Buvo apžvelgtas 2022 m. projektų įgyvendinimas ir projektams panaudotos lėšos ir nustatytos 2023 m. programos lėšų naudojimo prioritetinės kryptys: užkrečiamųjų ligų prevencija ir kontrolė; sveikatai žalingos elgsenos prevencija (rūkymo, alkoholio ir kitų psichoaktyviųjų medžiagų vartojimo prevencija, vaikų ir jaunimo priklausomybių nuo ekranų naudojimosi trukmės, turinio ir poveikio sveikatai prevencija, vaikų ir jaunimo nutukimo prevencija); psichikos sveikatos stiprinimo (smurto, savižudybių prevencija, streso kontrolė ir kt.); aplinkos sveikata (triukšmo prevencija, geriamojo vandens, maudyklų vandens stebėsena, aplinkos užterštumo nuotekomis mažinimas); asmens higienos priežiūros įgūdžių formavimas.  2023 m. balandžio 5 d. buvo paskelbtas Rokiškio rajono savivaldybės visuomenės sveikatos rėmimo specialiosios programos 2023 m. finansuojamų projektų konkursas. Siūloma visiškai ar dalinai finansuoti 10 projektų. Atrinktiems projektams finansuoti skirta 31 232,38 Eur iš Rokiškio rajono savivaldybės aplinkos apsaugos specialiosios programos.  2023 m. gegužės 25 d. sprendimu Nr. TS-178 „Dėl Rokiškio rajono savivaldybės bendruomenės sveikatos tarybos sudarymo“ buvo sudaryta naujos sudėties bendruoemnės sveikatos taryba.  2023 m. gegužės 26 d. Bendruomenės sveikatos taryba paskelbė Rokiškio rajono savivaldybės visuomenės sveikatos rėmimo specialiosios programos 2023 m. finansuojamų projektų pakartotinį konkursą. Antruoju kvietimu teikti paraiškas buvo gauta 20 paraiškų. Bendruomenės sveikatos taryba susipažinusi su gautais sveikatinimo projektas ir atsižvelgdami į vertinimo komisijos siūlymus, pritarė dalinai ar maksimaliai finansuoti 12 paraiškų.  Atrinktiems projektams finansuoti skirta 28 037,00 Eur iš Rokiškio rajono savivaldybės aplinkos apsaugos specialiosios programos.  Ketvirtasis posėdis vyko rugsėjo 27 d. Bendruomenės sveikatos taryba gavo VšĮ Rokiškio pirminės asmens sveikatos priežiūros centro prašymą, skirti lėšas skirti lėšas tuberkulioze sergantiems pacientams, kuriems paskirtas ambulatorinis tiesiogiai stebimas trumpo gydymo kursas (toliau – DOTS). Vadovaujantis Aprašo nuostatomis, bendruomenės sveikatos taryba atsiradusioms sveikatos srityje nenumatytoms problemoms spręsti gali skirti specialiosios programos lėšų ne konkurso būdu, gavusi prašymą su jame išdėstyta konkrečia problema. Savivaldybė yra atsakinga už tuberkuliozės epidemiologinės padėties rajone gerinimą, todėl bendruomenės sveikatos tarybos sprendimu pritarta skirti prašomą lėšų suma 1134 Eur, kad pacientai sergantys tuberkulioze nenutrauktų gydymo, suvartotų vaistus ir užbaigtų ambulatorinį gydymą.  Visi sveikatinimo projektai 2023 m. įvykdyti sėkmingai, panaudotas visas skirtas finansavimas. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |